 Waa xafiiska ka shaqeeya arrimaha siyaaasadda ee Soomaaliya, waxaadna ku xasuusan kartaa Walad Cabadala, badanaa waxaa madax ka ah wakiilka xoghayaha guud ee qaramada midoobay, Walad Cabdalla fadhiisiga xafiiskan waa yaraa waayo wuxuu isku arkay nin ah xaakimka Soomaaliya, wuxuu u dhaxeyn jiray safaro iyo kulamo uu caalamka kala yeelanayo arimaha Soomaaliya, iyo inuu mar walba soo diyaariyo heshiisyo daba goan oo dadka heshiiyay aysanba garanayn waxa ay ku heshiiyeen, sida kii Djabuti oo ilaa hada lagu wareeray ARS ta, iyo TFG dii maxay ku heshiiyeen wax qoran waa la waayay, aan kaahayn in la qaybsado xukunka ilaa aakhirkii ARS-ta lawareegtay xukunkii oo dhan ama si kale u dhig ARS tii isku badashay TFG, waxaad kaloo ku xasuusataa Walad Cabadala heshiiskii dawlada iyo kooxda Ahlu-suna kala saxiixdeen, kooxdaasina waa wareereen, oo markay muqdisho wasiiradda u soo raadsadeen ayaa loo aamusay waloow ay weli rajo qabaan, waxaa saas wax u wareeriyay waa Walad Cabdala la soco, marar qaar waxaan ku tilmaamaa ninkii markii ciraaq la qabsaday loo dhiibay xukunka ee la oran jiray Paul Bremer, waxaa uu ahaa ninkii sameeyay axdigii ku meel gaarka ahaa ee ciraaq, waa ninkii sameeyay fikarada ah sunni iyo shiico, in Sunnigana la xasuuqo Shiicadana la garab-sado, waa ninkii sameeyay federal fikrada ah, waxaa xusid mudan badanaa madaxa xafiiska UNPOS waxaan arki jirnay marka dagaaladu darsadaan, ama khilaaf jiro ama mashruuc laga rabo dawlada in ay fuliso Villa Soomaaliya lagama waayi jirin, hadalkiisa ama inuu yimaado midkood, waxaa uu isticmaali jiray international community gu waa ku garab jooga madaxweyne, ama niyada ayuu u dhisaa madaxda dawlada waxaa uu ku jiray dadka ugu soo wicida badan dhanka teleefanada, waxaa uu u dhaqmi jiray sidii asagoo ah madaxweyne, ama ku xigeen. 